ai4bharat/Pralekha huggingface dataset:
உள்துறை அமைச்சகம்
டிஜிபிக்கள் மாநாட்டின் போது இணைய ஒருங்கிணைப்பு மையத்தின் வலைதளத்தை பிரதமர் தொடங்கிவைத்தார்
தேசிய ஒற்றுமைக்காக பாடுபடுவோருக்கு புதிய விருது ஒன்று வழங்கப்படும் என திரு. நரேந்திர மோடி அறிவித்துள்ளார்
காவல்துறை தலைமை இயக்குனர்களின் மாநாடு இந்த ஆண்டு, குஜராத்தின் நர்மதா மாவட்டத்தில் உள்ள கெவாடியாவில் ஒற்றுமைக்கான சிலை அருகே நடத்தப்பட்டது முக்கியத்துவம் வாய்ந்ததாகக் கருதப்படுகிறது. ஏனெனில், சர்தார் வல்லபாய் பட்டேல் நாட்டின் உள்துறை அமைச்சராக இருந்தபோதுதான், காவல்துறை தலைவர்களின் முதலாவது மாநாட்டை தில்லியில் 1948 ஆம் ஆண்டு தொடங்கிவைத்தார். இந்த காரணத்திற்காகவே, தேசிய ஒற்றுமை பற்றிய சர்தார் பட்டேலின் கருத்துக்களை மையமாகக் கொண்டு இந்த ஆண்டு மாநாடு நடைபெற்றது.
தேசிய ஒற்றுமைக்காக சர்தார் பட்டேல் ஆற்றிய பங்களிப்பால் ஈர்க்கப்பட்ட பிரதமர் திரு. நரேந்திர மோடி, தேசிய ஒற்றுமைக்காக பாடுபடுவோருக்கு, பத்ம விருதுகளைப் போல புதிதாக தேசிய அளவிலான விருது ஒன்று வழங்கப்படும் என அறிவித்துள்ளார். இந்த விருது ஆண்டுக்கு ஒருமுறை வழங்கப்படும். எந்த வகையிலாவது நாட்டின் ஒற்றுமைக்காக தங்களது பங்களிப்பை வழங்கிய இந்தியர்கள் இந்த விருது பெற தகுதியுடையவர்களாவர்.
தேசிய காவலர் நினைவுச் சின்னம் பொறிக்கப்பட்ட அஞ்சல்தலை ஒன்றையும் பிரதமர் வெளியிட்டார். வீரமரணமடைந்த காவலர்கள் பற்றிய கட்டுரைகள் அடங்கிய இந்திய காவல் இதழின் சிறப்பு பதிப்பையும் பிரதமர் வெளியிட்டார். நிகழ்ச்சியில் பேசிய பிரதமர், சர்தார் வல்லபாய் பட்டேலின் பிறந்தநாளான அக்டோபர் 31 ஆம் தேதியன்று ஆண்டுதோறும், ஒற்றுமைக்கான சிலை அருகே 3-4 மாநிலங்களின் காவல்துறையினர் பங்கு பெறும் தேசிய அளவிலான அணிவகுப்பு ஒன்றை நடத்தலாம் என்றும் ஆலோசனை தெரிவித்தார். இந்த தினம் தேசிய ஒற்றுமை தினமாகவும் அனுசரிக்கப்படுகிறது. இந்த அணிவகுப்பு வழக்கமானதாக அல்லாமல், காவல்துறையினரின் திறமை மற்றும் செயல்பாட்டை பறை சாற்றுவதாக இருக்க வேண்டும் என்றும் அவர் விருப்பம் தெரிவித்தார்.
இணைய ஒருங்கிணைப்பு மையத்தின் வலைதளத்தையும் பிரதமர் தொடங்கிவைத்தார். இணையதளக் குற்றம் அல்லது இணைய பாதுகாப்பு உள்ளிட்ட இணையதளம் சார்ந்த அனைத்து பிரச்சினைகளுக்கும் இந்த வலைதளத்தை கையாளலாம்.
இந்த மூன்று நாள் மாநாட்டின் நிறைவு விழாவில் பேசிய பிரதமர், உள்நாட்டு பாதுகாப்பை பராமரிப்பதில் காவல்துறையினரின் பங்களிப்பை வெகுவாகப் பாராட்டினார். அத்துடன், காவல்துறையினர் மேலும் பொறுப்புள்ளவர்களாகவும், உணர்வுடன் செயல்படக் கூடியவர்களாகவும் இருக்கும் வகையில் அவர்களை தயார்படுத்துமாறும் காவல்துறை தலைவர்களுக்கு பிரதமர் அறிவுறுத்தினார்.
கடந்த 20 ஆம் தேதி இந்த மாநாட்டை தொடங்கிவைத்துப் பேசிய உள்துறை அமைச்சர் திரு. ராஜ் நாத் சிங், நாட்டு மக்களின் பாதுகாப்பை உறுதி செய்வதில் மத்திய-மாநில காவல்துறையினர் ஆற்றிவரும் பணிகளுக்காக பாராட்டு தெரிவித்தார். கடந்த 12 மாதங்களில் சட்டம்-ஒழுங்கு நிலைமையை மேம்படுத்துவதில் குறிப்பிடத்தக்க முன்னேற்றம் ஏற்பட்டுள்ளதாகவும் அவர் தெரிவித்தார்.
கூடுதல் விவரங்களுக்கு www.pib.nic.in என்ற வலைதளத்தில் காணலாம்.
குடியரசுத் துணைத் தலைவர் செயலகம்
சுதந்திர போராட்ட வீரர் அல்லூரி சீதாராம ராஜூ பிறந்த இடத்தை குடியரசுத் துணைத் தலைவர் பார்வையிட்டார்
ஆந்திரப் பிரதேச மாநிலம் விசாகப்பட்டினம் அருகே பண்டரங்கி கிராமத்தில் உள்ள புகழ்பெற்ற சுதந்திரப் போராட்ட வீரரும் புரட்சியாளருமான திரு அல்லூரி சீதாராம ராஜூவின் பிறந்த இடத்திற்கு குடியரசுத் துணைத் தலைவர் திரு எம் வெங்கையா நாயுடு இன்று சென்றார்.
இது தமது வாழ்க்கையில் மறக்க முடியாத நாள் என்று கூறிய திரு நாயுடு, தமது மாணவப் பருவத்தில் இருந்தே திரு அல்லூரியை தீவிரமாகப் பின்பற்றியதாக கூறினார். திரு அல்லூரியின் திருவுருவச் சிலைக்கு மாலை அணிவித்த பின்னர், சுதந்திரப் போராட்டத் தியாகியின் குடும்ப உறுப்பினர்களைச் சந்தித்ததோடு, கிராமவாசிகளுடனும் கலந்துரையாடினார்.
திரு அல்லூரியின் துணிச்சலான தியாகங்களைப் பாராட்டிய திரு நாயுடு, “பிரிட்டிஷ் சாம்ராஜ்யத்தின் வலிமையை எதிர்கொள்வதற்கு அவர் சளைக்கவில்லை. ஆங்கிலேயர்களின் அநீதிகளுக்கு எதிராகப் போராட பழங்குடியினரை ஊக்கப்படுத்திய அவரது நம்பிக்கை, தன்னலமற்ற அர்ப்பணிப்பு மற்றும் நேர்மை ஆகியவை அசைக்க முடியாதவை,” என்றார்.
பின்னர் முகநூலில் இது குறித்து எழுதிய திரு நாயுடு, விடுதலையின் அமிர்தப் பெருவிழாவை இந்தியா கொண்டாடும் போது, நமது சுதந்திரப் போராட்ட வீரர்களின் எண்ணற்ற தியாகங்களை நாம் நினைவுகூர்வதோடு, அவர்களின் தேசபக்தியிலிருந்து உத்வேகம் பெற வேண்டும் என்று குறிப்பிட்டார். குறுகிய நிலத்திற்காக இந்த நாயகர்கள் போராடவில்லை, கோடிக்கணக்கான மக்களை அடக்குமுறை மற்றும் அநீதி மிகுந்த பிரிட்டிஷ் ஆட்சியிலிருந்து விடுவிக்கவே அவர்கள் போராடினர் என்று அவர் நினைவுபடுத்தினார்.
“நமது சுதந்திரப் போராட்ட வீரர்களிடமிருந்து தியாக உணர்வையும், அசைக்க முடியாத அர்ப்பணிப்பையும் கற்றுக்கொள்ளுங்கள். முக்கிய விழுமியங்களில் சமரசம் செய்து கொள்ளக் கூடாது”, என்று இளைஞர்களுக்கு அறிவுரை வழங்கிய திரு நாயுடு, இதுபோன்ற சிறந்த தேசிய வீரர்கள் பிறந்த இடங்களுக்குச் சென்று அவர்களின் கதைகளை நினைவுபடுத்தி உத்வேகம் பெற இளைஞர்களை வலியுறுத்தினார்.
பின்னர் ராமாலயம் பர்லாபெட்டா கிராமத்திற்கு சென்ற குடியரசுத் துணைத் தலைவர், சுதந்திரப் போராட்ட வீரர்களான திரு ரூபாகுல சுப்பிரமணியம் மற்றும் திருமதி ரூபாகுல விசாலாக்ஷியின் மார்பளவு சிலைகளைத் திறந்து வைத்தார். அக்கிராமத்தில் வசிப்பவர்களுடன் உரையாடிய திரு நாயுடு, கோவில் நுழைவு இயக்கம், வெள்ளையனே வெளியேறு இயக்கம் மற்றும் உப்பு சத்தியாகிரகம் ஆகியவற்றில் தம்பதியரின் முயற்சிகளைப் பாராட்டினார்.
அவர்களின் வாழ்க்கை இன்றைய தலைமுறைக்கு ஒரு உத்வேகமாக விளங்குகிறது என்று திரு நாயுடு கூறியதுடன், இதுபோன்ற பல அதிகம் அறியப்படாத நாயகர்களின் வாழ்க்கை குறித்து எடுத்துரைக்கவும் கொண்டாடவும் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817967
••••
((Visitor Counter : 159
ரெயில்வே அமைச்சகம்
இந்திய சரக்கு ரயில் போக்குவரத்துக் கழகத்தின் பணிகளை ரயில்வே துறை அமைச்சர் திரு.பியூஷ் கோயல் ஆய்வு செய்தார்
மத்திய ரயில்வே, வர்த்தக மற்றும் தொழில் துறை அமைச்சர் திரு.பியூஷ் கோயல், இந்திய சரக்கு ரயில் போக்குவரத்துக் கழகத்தின் பணிகளை இன்று ஆய்வு செய்தார். இந்தக் கூட்டத்தில், இந்தக் கழகத்தின் உயரதிகாரிகள், ரயில்வே வாரிய உயரதிகாரிகள் உள்ளிட்ட பலர் கலந்து கொண்டனர்.
சரக்கு ரயில் போக்குவரத்திற்காக மேற்கு மண்டலத்தில் 1504 கி.மீ. தூரத்திற்கும், கிழக்கு மண்டலத்தில் 1856 கி.மீ. தூரத்திற்கும் அமைக்கப்பட உள்ள வழித்தடத்தின் பணிகளை ஆய்வு செய்த அமைச்சர், இப்பணிகளை விரைந்து முடிக்குமாறு அறிவுறுத்தினார்.
விரிவான தகவல்களுக்கு - https://pib.gov.in/PressReleasePage.aspx?PRID=1650426
------
((Visitor Counter : 190
குடியரசுத் தலைவர் செயலகம்
ஐந்து நாடுகளின் தூதர்கள், தங்களின் நியமன சான்றிதழ்களை இந்தியக் குடியரசுத் தலைவரிடம் காணொலி காட்சி மூலம் அளித்தனர்
ஐஸ்லாந்து, காம்பியா குடியரசு, ஸ்பெயின், புருனே, மற்றும் இலங்கை ஆகிய நாடுகளின் தூதர்களின் நியமன சான்றிதழ்களை குடியரசுத் தலைவர் திரு ராம்நாத் கோவிந்த் ஏற்றுக் கொண்டார்.
நியமன சான்றிதழ்களை அளித்தவர்கள்:
1. மேதகு திரு குட்னி பிரகசன், ஐஸ்லாந்து தூதர்.
2. மேதகு திரு முஸ்தபா ஜவரா, காம்பியா குடியரசு தூதர்.
3. மேதகு ஜோனு மரியா ரிடா டொமினிக்ஸ், ஸ்பெயின் தூதர்.
4. மேதகு திரு தாதோ அலாகுதீன் முகமது தாஹா, புருனே தூதர்.
5. மேதகு திரு அசோகா மிலிண்டா மரகோடா, இலங்கை தூதர்.
இந்நிகழ்ச்சியில் பேசிய, குடியரசுத் தலைவர், தூதர்களுக்கு அவர்களின் நியமனத்துக்காவும், வெற்றிகரமான பணிக்காலத்துக்கும் வாழ்த்து தெரிவித்தார். இந்த அனைத்து நாடுகளுடனும், இந்தியா நெருங்கிய உறவை கொண்டுள்ளதாகவும், அமைதி மற்றும் செழிப்பில் பொதுவான கண்ணோட்டத்தை பகிர்வதாகவும் அவர் குறிப்பிட்டார்.
ஒட்டு மொத்த ஆரோக்கியம் மற்றும் பொருளாதார நல்வாழ்வை உறுதி செய்வதற்காக கோவிட் -19 தொற்று நோய்க்கு தீர்க்கமான மற்றும் ஒருங்கிணைந்த நடவடிக்கையை மேற்கொள்வதற்கான உலகளாவிய முயற்சிகளில் இந்தியா முன்னணியில் உள்ளது என்று குடியரசுத் தலைவர் கோவிந்த் மீண்டும் வலியுறுத்தினார்.
உலகின் மிகப் பெரிய தடுப்பூசி நடவடிக்கையில், இந்தியர்கள், இதுவரை 800 மில்லியனுக்கும் மேற்பட்ட டோஸ்களை பெற்றுள்ளனர் என அவர் மேலும் தெரிவித்தார்.
ஐ.நா மற்றும் இதர பல அமைப்புகளுடன் இந்தியாவின் ஈடுபாடு, பரஸ்பர பயனுள்ள கூட்டுறவை அளித்துள்ளதாக குடியரசுத் தலைவர் திரு.ராம்நாத் கோவிந்த் கூறினார். வளரும் நாடுகள் மற்றும் குறைந்த பிரதிநிதித்துவம் உள்ள நாடுகளின் நலன்களை கருத்தில் கொண்டு, நியாயமான மற்றும் சமமான உலகளாவிய ஒழுங்கிற்கு இந்தியா உறுதிபூண்டுள்ளது என அவர் கூறினார்.
குடியரசுத் தலைவருக்கு, வெளிநாட்டு தூதர்கள், தங்கள் நாட்டு தலைவர்களின் சார்பில் வாழ்த்து தெரிவித்தனர். இந்தியாவுடனான உறவை வலுப்படுத்த தங்கள் நாட்டு தலைவர்கள் உறுதியுடன் உள்ளதாகவும் அவர்கள் வலியுறுத்தி கூறினா்.
----
(Visitor Counter : 195
உள்துறை அமைச்சகம்
கொவிட்-19 பரவுவதைக் கட்டுப்படுத்தும் கடமையில் இருந்து தவறியதாக தில்லி தேசியத் தலைநகர் பிராந்திய அரசு அதிகாரிகள் 4 பேர் மீது ஒழுங்கு நடவடிக்கை
கொவிட்-19 பரவுவதைக் கட்டுப்படுத்துவதை உறுதி செய்யும் பணியைத் தீவிரமாக மேற்கொள்ள வேண்டும் என்ற 2005-ம் ஆண்டின் பேரிடர் மேலாண்மை சட்டத்தின் கீழ், அமைக்கப்பட்ட தேசிய நிர்வாகக் குழுத் தலைவரின் அறிவுறுத்தலைப் பின்வரும் அதிகாரிகள், பின்பற்றத் தவறியதற்கு முதல் நோக்கிலேயே ஆதாரம் உள்ளதால், இதுகுறித்து உரிய மேலிட அதிகாரியின் கவனத்துக்குக் கொண்டு செல்லப்பட்டுள்ளது.
கொவிட்-19க் கட்டுப்படுத்துவது தொடர்பான பொது முடக்கக் கட்டுப்பாடுகள் நிலவும் சூழலில், இந்த அதிகாரிகள் பொது சுகாதாரம் மற்றும் பாதுகாப்பை உறுதி செய்யத் தவறி விட்டனர். பின்வரும் அதிகாரிகள் தங்கள் கடமைகளை நிறைவேற்றுவதில் நிலவிய குளறுபடிகள் காரணமாக, மேலிட அதிகாரி, அவர்கள் மீது ஒழுங்கு நடவடிக்கைகளை மேற்கொண்டுள்ளார்.
1. கூடுதல் தலைமைச் செயலர், போக்குவரத்து துறை, தேசியத் தலைநகர் பிராந்திய அரசு, தில்லி- உடனடி தற்காலிகப் பணிநீக்கம்
2. கூடுதல் தலைமைச் செயலர், உள்துறை மற்றும் நில கட்டிடத்துறை, தேசியத் தலைநகர் பிராந்திய அரசு, தில்லி- விளக்கம் கேட்டு நோட்டீஸ்
3. முதன்மைச் செயலர். நிதித்துறை, தேசியத் தலைநகர் பிராந்திய அரசு, தில்லி & கோட்ட ஆணையர், தேசியத் தலைநகர் பிராந்திய அரசு, தில்லி- உடனடி தற்காலிகப் பணிநீக்கம்
4. துணைக் கோட்ட மாஜிஸ்திரேட் ,சீலாம்பூர்- விளக்கம் கேட்டு நோட்டீஸ்.
PIB Headquarters
வேலூரில் சிறப்பு பாஸ்போர்ட் முகாம் - பிப்ரவரி 9 நடைபெறவுள்ளது
பொது மக்களின் தேவையை பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், இம்மாதம் 9 ஆம் தேதி சனிக்கிழமை அன்று, வேலூரில் உள்ள அஞ்சலக பாஸ்போர்ட் சேவை மையத்தில் சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாமினை சென்னையில் உள்ள மண்டல பாஸ்போர்ட் அலுவலகம் நடத்துகிறது.
09.02.2019 சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு 06.02.2019  அன்று பிற்பகல் 2.30 மணிக்கு தொடங்கும்.
வேலூரில் உள்ள அஞ்சலக பாஸ்போர்ட் சேவை மையம்  சனிக்கிழமை அன்று மற்ற பணி நாட்களைப் போல செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 70 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்ய வேண்டும். ஏ.ஆர்.என்.  உருவாக்கி இணையதளத்தின் வழியே உரிய கட்டணத்தைச் செலுத்தி பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள் பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் வேலூர் அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான அசல் ஆவணங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான விண்ணப்பங்கள் மட்டுமே ஏற்றுக் கொள்ளப்படும்.
முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது.
பிரதமர் அலுவலகம்
காவல்துறை தலைவர்களின் அகில இந்திய மாநாட்டில் பிரதமர் கலந்து கொண்டார்
ஜனவரி 21 மற்றும் 22 தேதிகளில் புதுதில்லியில் நடைபெற்ற காவல்துறைத் தலைவர்களின்  57-வது அகில இந்திய மாநாட்டில் பிரதமர் திரு நரேந்திர மோடி கலந்து கொண்டார்.
காவல் படைகளை அதிக திறன் கொண்டதாக மாற்றவும், வளர்ந்து வரும் தொழில்நுட்பங்களில் அவர்களுக்குப் பயிற்சி அளிப்பது குறித்தும் பிரதமர் ஆலோசனை தெரிவித்தார். காவல் அமைப்புகளுக்கு இடையே தரவுப் பரிமாற்றத்தை சுமுகமானதாக்க தேசிய தரவு ஆளுமைக் கட்டமைப்பின் முக்கியத்துவத்தை அவர் வலியுறுத்தினார். பயோமெட்ரிக்ஸ் போன்ற தொழில்நுட்பத் தீர்வுகளை நாம் மேலும் பயன்படுத்திக் கொள்ள வேண்டும் என்று பிரதமர் பரிந்துரைத்தார். கால்நடையான ரோந்து போன்ற பாரம்பரிய காவல் முறைகளையும் மேலும் வலுப்படுத்த வேண்டிய அவசியம் உள்ளது என்று அவர் கூறினார். வழக்கற்றுப் போன குற்றவியல் சட்டங்களை ரத்து செய்யவும், மாநிலங்களில் காவல்துறை அமைப்புகளுக்கான தரக்கட்டமைப்பை உருவாக்கவும் அவர் பரிந்துரைத்தார். சிறை நிர்வாகத்தை மேம்படுத்த சிறை சீர்திருத்தங்களை மேற்கொள்வது குறித்தும் அவர் ஆலோசனை தெரிவித்தார். அதிகாரிகள் அடிக்கடி நேரில் சென்று பார்வையிட்டு ஆய்வு செய்வதன் மூலம் எல்லை மற்றும் கடலோரப் பாதுகாப்பை வலுப்படுத்துவது குறித்தும் அவர் கருத்துகளைத் தெரிவித்தார்.
திறன்களைப் பயன்படுத்துவதற்கும் சிறந்த நடைமுறைகளைப் பகிர்ந்து கொள்வதற்கும் மாநில காவல்துறை மற்றும் மத்திய அமைப்புகளுக்கு இடையே மேம்பட்ட ஒத்துழைப்பின் அவசியத்தைப் பிரதமர் வலியுறுத்தினார். வளர்ந்து வரும் சவால்களைப் பற்றி விவாதிப்பதற்கும் காவல்துறையின் குழுவினரிடையே சிறந்த நடைமுறைகளை மேம்படுத்துவதற்கும் மாநில மற்றும் மாவட்ட அளவிலான  மாநாடுகளை நடத்துவது குறித்தும் பிரதமர் ஆலோசனை தெரிவித்தார்.
சிறப்புமிக்க சேவைகளைச் செய்தவர்களுக்கு காவல்துறை பதக்கங்களை பிரதமர் வழங்கியதைத் தொடர்ந்து மாநாடு நிறைவடைந்தது.
இந்த மாநாடு, பயங்கரவாத எதிர்ப்பு, வன்முறைத் தடுப்பு மற்றும் இணையதள பாதுகாப்பு உட்பட காவல்துறை மற்றும் தேசிய பாதுகாப்பு தொடர்பான பல்வேறு அம்சங்களை உள்ளடக்கியதாக அமைந்தது. மத்திய உள்துறை அமைச்சர், மத்திய உள்துறை இணை அமைச்சர்கள், தேசியப் பாதுகாப்பு ஆலோசகர், மத்திய உள்துறைச் செயலாளர், மாநிலங்கள் மற்றும் யூனியன் பிரதேசங்களின் காவல்துறைத் தலைவர்கள் , மத்திய காவல் அமைப்புகளின் தலைவர்கள், மத்திய ஆயுதக் காவல் படைகளின் தலைவர்கள் ஆகியோர் இம்மாநாட்டில் கலந்து கொண்டனர். மாநிலங்கள் மற்றும் யூனியன் பிரதேசங்களில் இருந்து பல்வேறு நிலைகளைச் சேர்ந்த சுமார் 600-க்கும் மேற்பட்ட அதிகாரிகளும் இந்த மாநாட்டில் காணொலி வாயிலாகக் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1892862
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைத் திட்டங்களுக்கு பாஸ்பர் - ஜிப்சம் பயன்படுத்துவது தொடர்பாக இந்திய தேசிய நெடுஞ்சாலைகள் ஆணையம் முன்முயற்சி
கழிவுப் பொருட்களிலிருந்து சுற்றுச்சூழலுக்கு உகந்த வகையில், தேசிய நெடுஞ்சாலை உள்கட்டமைப்புத் திட்டங்களை நடைமுறைப்படுத்துவதற்கு பல்வேறு நடவடிக்கைகள் மேற்கொள்ளப்பட்டு வருகின்றது. உரத்துறை, ரசாயனம் மற்றும் உர அமைச்சம் ஆகியவற்றோடு இந்திய தேசிய நெடுஞ்சாலைகள் ஆணையம் ஒருங்கிணைந்து, தேசிய நெடுஞ்சாலைத் திட்டங்களுக்கு பாஸ்பர் - ஜிப்சம் பயன்படுத்துவது தொடர்பாக முயற்சிகள் மேற்கொள்ளப்பட்டு வருகிறது. தேசிய நெடுஞ்சாலைத் திட்டங்களில் ஜிப்சம் பயன்படுத்தப்படும் போது, சுழற்சிப் பொருளாதார நிலை ஏற்படும்.
பாஸ்பர் - ஜிப்சம் கலவையானது உர உற்பத்தியின் போது கிடைக்கப்பெறும் இணைப் பொருளாகும். இந்தக் கலவையைப் பயன்படுத்தி ஒரு இந்திய உர நிறுவனம் சாலையைக் கட்டமைத்துள்ளது. இந்தச் சாலையை, மத்திய சாலை ஆராய்ச்சி நிறுவனம் ஆய்வு மேற்கொண்டதையடுத்து இந்திய சாலை அமைப்பால் அங்கீகாரம் 3 ஆண்டுக்கு வழங்கப்பட்டுள்ளது.
புத்தாக்க நடவடிக்கையின் விளைவாக புதிய பொருட்கள் மூலம் கார்பன் பயன்பாட்டைக் குறைத்து, நீண்ட நாட்களுக்கு சேதமடையாமல் இருக்கும் சாலைகளை அமைத்து, சாலைக் கட்டமைப்பை குறைந்த மதிப்பீட்டில் நிறைவேற்ற இந்திய தேசிய நெடுஞ்சாலைகள் ஆணையம் முனைப்புடன் செயல்பட்டு வருகிறது.
பிரதமர் அலுவலகம்
யுனெஸ்கோவின் படைப்பாற்றல் கொண்ட நகரங்களின் பட்டியலில் ஸ்ரீநகர் தேர்ந்தேடுக்கப்பட்டுள்ளதற்கு பிரதமர் மகிழ்ச்சி
தன் கைவினை மற்றும் நாட்டுப்புற கலைக்கு சிறப்புக் குறிப்புடன், ஸ்ரீநகர், யுனெஸ்கோவின் படைப்பாற்றல் கொண்ட நகரங்களின் பட்டியலில் இணைந்திருப்பதற்குப் பிரதமர் திரு. நரேந்திர மோடி மகிழ்ச்சி தெரிவித்துள்ளார்.
அவர் தமது டுவிட்டரில் கூறியிருப்பதாவது:
”மிகவும் அழகிய நகரான ஸ்ரீநகர், தன் கைவினை மற்றும் நாட்டுப்புற கலைக்கு சிறப்புக் குறிப்புடன் யுனெஸ்கோவின் படைப்பாற்றல் கொண்ட நகரங்களின் பட்டியலில் இணைந்திருப்பது மிகவும் மகிழ்ச்சி அளிக்கிறது. ஸ்ரீநகரின் சிறப்பான கலாச்சார நெறிமுறைகளுக்கு இது பொருத்தமான அங்கீகாரமாகும். ஜம்மு காஷ்மீர் மக்களுக்கு வாழ்த்துகள்”, என்று கூறியுள்ளார்.
பிரதமர் அலுவலகம்
ஜுஜ்வா கிராமத்தில் பிரதமர் வீட்டு வசதி திட்டப் பயனாளிகளின் இ-கிரஹப்பிரவேசத்தில் ப்னக்கேற்று அஸ்டோல் குடிநீர் விந்யோகத் திட்டத்திற்கு அடிக்கல் நாட்டினார் பிரதமர்
குஜராத் மாநிலம் வல்சாத் மாவட்டம் ஜுஜ்வா கிராமத்தில் நடைபெற்ற பொதுக் கூட்டத்தில் பிரதமர் வீட்டு வசதி திட்டப் பயனாளிகள் இணைந்து நடத்திய இ-கிருஹப்பிரவேச நிகழ்ச்சியை பிரதமர் திரு. நரேந்திர மோடி ஆயிரக்கணக்கானவர்களுடன் இணைந்து பார்வையிட்டார். மாநிலத்தில் உள்ள 26 மாவட்டங்களைச் சேர்ந்த பயனாளிகளிடம் ஒரு லட்சத்திற்கும் அதிகமான வீடுகள் ஒப்படைக்கப்பட்டன. பல்வேறு மாவட்டங்களைச் சேர்ந்த பயனாளிகள் பிரதான நிகழ்ச்சியுடன் வீடியோ இணைப்பு மூலம் இணைக்கப்பட்டு பயனாளிகள் சிலருடன் பிரதமர் கலந்துரையாடினார்.
இதே நிகழ்ச்சியில் பிரதமர் தேர்வு செய்யப்பட்ட பயனாளிகள் சிலருக்கு தீனதயாள் உபாத்யாய ஊரக திறன் மேம்பாட்டுத் திட்டம், முதலமைச்சர் கிராமோதய திட்டம் மற்றும் தேசிய ஊரக வாழ்வாதார திட்டம் உள்ளிட்ட பல்வேறு வளர்ச்சித் திட்டங்களின் கீழ் சான்றிதழ்கள் மற்றும் வேலைவாய்ப்புக் கடிதங்களை விநியோகித்தார். பெண் வங்கி முகவர்களுக்கு மினி-ஏ.டி.எம்.கள் மற்றும் நியமனக் கடிதங்களை அவர் வழங்கினார்.
அஸ்டோல் நீர் விநியோகத் திட்டத்திற்கும் பிரதமர் அடிக்கல் நாட்டினார்.
நிகழ்ச்சியில் பேசிய பிரதமர் ரக்ஷாபந்தன் விழா நெருங்கி வருவதாக குறிப்பிட்டார். ரக்ஷா பந்தன் அன்பளிப்பாக ஒரு லட்சத்திற்கும் மேற்பட்ட பெண்கள் தங்கள் பெயரில் வீடு ஒன்றைப் பெற்றிருப்பதாக அவர் கூறினார். புதிய வீடு ஒன்று தன்னுடன் புதிய கனவுகளைக் கொண்டு வருகிறது என்றும் அந்தக் கனவுகளை நனவாக்குவதற்கு குடும்பத்தில் புதிய கூட்டு உற்சாகத்தையும் கொண்டு வருகிறது என்று அவர் கூறினார்.
இந்த இ-கிரஹப் பிரவேசத்தின் போது பார்க்கப்படும் வீடுகள் உயர்ந்த தரத்துடன் இருப்பதாக கூறிய அவர், நடுத்தரகர்கள் யாரும் இல்லை என்பதாலேயே இது சாத்தியமானதாக தெரிவித்தார். 2022ம் ஆண்டுக்குள் அனைவருக்கும் வீடு என்பதை உறுதி செய்வதே மத்திய அரசின் தொலைநோக்கு பார்வை என அவர் உறுதிபடத் தெரிவித்தார்.
அரசியல்வாதிகள் ஆடம்பரமான வீடுகள் பெறுவது குறித்து நீண்ட காலம் பேசப்படுவதாக பிரதமர் கூறினார். ஆனால் தற்போது ஏழைகள் தங்களுக்கு சொந்தமான வீடுகள் பெறுவது குறித்து பேச்சுக்கள் மாறியுள்ளதாக அவர் கூறினார்.
இன்று அடிக்கல் நாட்டப்படும் அஸ்டோல் நீர் விநியோக திட்டம் உருவாக்கப்படுவதில் ஒரு பொறியியல் அற்புதம் என்று கூறிய பிரதமர், தூய்மையான குடிநீர் மக்களை நோய்களில் இருந்து பாதுகாக்கும் என்றார்.
சொந்த வீடு, மின்சாரம், தூய்மையான குடிநீர், மற்றும் தூய்மையான சமையல் எரிபொருள் ஆகியவற்றை ஏழைகள் அணுகச் செய்வதன் மூலம் ஏழைகளின் வாழ்வில் மாற்றத்தை ஏற்படுத்த அரசு விரும்புவதாக பிரதமர் விளக்கிப் பேசினார்.
சிறப்பு சேவைகள் மற்றும் கட்டுரைகள்
புயல் எச்சரிக்கையை தொடர்ந்து மத்திய உள்துறை செயலாளர் தயார்நிலையை ஆய்வு செய்தார்
வங்காள விரிகுடாவில் புயல் உருவாகவுள்ளாதாக வெளியிடப்பட்டுள்ள எச்சரிக்கையைத் தொடர்ந்து, மத்திய அமைச்சகங்கள்/முகமைகள் மற்றும் அந்தமான் & நிக்கோபார் யூனியன் பிரதேச நிர்வாகம் ஆகியவற்றின் தயார்நிலையை மத்திய உள்துறைச் செயலாளர் திரு அஜய் குமார் பல்லா இன்று ஆய்வு செய்தார்.
நிலைமையைத் தொடர்ந்து கண்காணிக்குமாறும் எந்தச் சூழலையும் எதிர்கொள்ளும் விதமாக அந்தமான் & நிக்கோபார் நிர்வாகத்துடன் தொடர்பில் இருக்கவும் மத்திய அமைச்சகங்கள் மற்றும் முகமைகளை மத்திய உள்துறை செயலாளர் அறிவுறுத்தினார்.
தென்கிழக்கு வங்கக்கடலில் உருவாகியுள்ள குறைந்த காற்றழுத்த தாழ்வுப் பகுதி மார்ச் 21-ம் தேதிக்குள் சூறாவளிப் புயலாக வலுப்பெறும் என்றும் மணிக்கு 70-80 கிமீ வேகத்தில் இருந்து மணிக்கு 90 கிமீ வேகம் வரை காற்று வீசக்கூடும் என்றும் இந்திய வானிலை ஆய்வு மையம் எச்சரித்துள்ள நிலையில் இந்த கூட்டம் நடைபெற்றது.
தேசியப் பேரிடர் மீட்புப் படையின் ஒரு குழு ஏற்கனவே போர்ட் பிளேயரில் இருக்கும் நிலையில், தேவைப்பட்டால் கூடுதல் குழுக்கள் விமானம் மூலம் செல்லத் தயாராக உள்ளன. போதுமான அளவு அவசரகாலப் பொருட்களுடன் அந்தமான் & நிக்கோபார் நிர்வாகம் தயாராக உள்ளது. மக்களைப் பாதுகாக்கவும், உள்கட்டமைப்பை விரைந்து சீர்படுத்தவும் நடவடிக்கைகளை எடுத்துள்ளது.
மீன்பிடித்தல், சுற்றுலா மற்றும் கப்பல் போக்குவரத்து நடவடிக்கைகள் நிறுத்தப்பட்டுள்ளதுடன், கடலில் இருந்து திரும்புமாறு மீனவர்கள் அறிவுறுத்தப்பட்டுள்ளனர். இந்திய ராணுவம், இந்திய கடற்படை, இந்திய விமானப்படை மற்றும் இந்திய கடலோரக் காவல்படை குழுக்கள் தயார் நிலையில் உள்ளன. மேலும், தேவைப்பட்டால் உதவ மத்திய அமைச்சகங்களும் தயாராக உள்ளன.
உள்துறை அமைச்சகம்
திரு நரேந்திர மோடி தலைமையிலான மத்திய அரசு காவல்துறையை நவீனப்படுத்தும் திட்டம் தொடர ஒப்புதல் அளித்துள்ளது
மாநிலங்கள் மற்றும் யூனியன் பிரதேசங்களின் காவல் படை இயக்கத்தை மேம்படுத்தி நவீனப்படுத்த ,மத்திய உள்துறை அமைச்சர் திரு அமித் ஷா மேற்கொண்ட முன்முயற்சியை இந்த ஒப்புதல் முன்னெடுத்துச் செல்லும்
திரு நரேந்திர மோடி தலைமையிலான மத்திய அரசு காவல்துறையை நவீனப்படுத்தும் திட்டம் தொடர ஒப்புதல் அளித்துள்ளது. 2021-22 முதல் 2025-26 வரை, மாநிலங்கள் மற்றும் யூனியன் பிரதேசங்களின் காவல் படை இயக்கத்தை மேம்படுத்தி நவீனப்படுத்த ,மத்திய உள்துறை அமைச்சர் திரு அமித் ஷா மேற்கொண்ட முன்முயற்சியை இந்த ஒப்புதல் முன்னெடுத்துச் செல்லும் . மத்திய அரசின் ரூ.26,275 கோடி நிதி ஒதுக்கீட்டுடன் இத்திட்டம் செயல்படுத்தப்படுகிறது.
உள்நாட்டு பாதுகாப்பு, சட்டம் ஒழுங்கு, நவீன தொழில்நுட்பத்தைப் பின்பற்றுதல், போதை மருந்து கடத்தலைத் தடுத்தல், வலுவான தடயவியல் நடைமுறைகளை மேற்கொள்ளுதல் ஆகியவை இதில் அடங்கும்.
மாநில காவல் படைகளை நவீனப்படுத்தும் திட்டத்திற்கு மத்திய அரசு ரூ.4,846 கோடி ஒதுக்கியுள்ளது.
உயர்தரமான தடய அறிவியல் வசதிகளை மாநிலங்கள் மற்றும் யூனியன் பிரதேசங்களில் ஏற்படுத்த ரூ.2,080.50 கோடி ஒதுக்க மத்திய அரசு ஒப்புதல் வழங்கியுள்ளது.
ஜம்மு காஷ்மீர் யூனியன் பிரதேசத்தில் பாதுகாப்பு தொடர்பான செலவுகள், வடகிழக்கு மாநிலங்களில் தீவிரவாதப் பாதிப்பு மற்றும் இடதுசாரி தீவிரவாதம் பாதித்த பகுதிகளில் பாதுகாப்புக்காக மத்திய அரசு ரூ.18,839 கோடி ஒதுக்கியுள்ளது.
இடதுசாரி தீவிரவாதம் பாதித்த பகுதிகளில், தேசிய கொள்கை மற்றும் செயல் திட்டத்தை செயல்படுத்த ரூ.8,689 கோடி ஒதுக்கப்பட்டுள்ளது.
மேலும் கூடுதல் விவரங்களுக்கு ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1798015
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.51 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.51 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.75 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819454
குடியரசுத் தலைவர் செயலகம்
டாக்டர் ஏ பி ஜே அப்துல் கலாமின் பிறந்த நாளன்று குடியரசுத் தலைவர், அன்னாருக்கு அஞ்சலி செலுத்தினார்
முன்னாள் குடியரசுத் தலைவர் டாக்டர் ஏ பி ஜே அப்துல் கலாமின் பிறந்த நாளான இன்று, குடியரசுத் தலைவர் திரு ராம் நாத் கோவிந்த், குடியரசுத் தலைவர் மாளிகையில் அவருக்கு அஞ்சலி செலுத்தினார்.
டாக்டர் கலாமின் திருவுருப் படத்திற்கு குடியரசுத் தலைவரும், குடியரசுத் தலைவர் மாளிகையின் அலுவலர்களும் மலரஞ்சலி செலுத்தினர்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1664683
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீர் மாநிலத்தில் கோவிட்-19 பெருந்தொற்று குறித்த தற்போதைய நிலையை மத்திய அமைச்சர் டாக்டர் ஜிதேந்திர சிங் பரிசீலனை.
யூனியன் பிரதேசத்திற்கு பெரும் எண்ணிக்கையிலான மக்கள் திரும்பி உள்ளதால் ஜம்மு-காஷ்மீரில் கோவிட்-19 பெருந்தொற்று அதிகரித்திருப்பது குறித்து வடகிழக்கு மண்டல மேம்பாடு, பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி, விண்வெளித்துறை ஆகிய துறைகளின் இணையமைச்சர்  டாக்டர் ஜிதேந்திர சிங் இன்று பரிசீலித்தார். தேசிய சுகாதார இயக்கத்தின், இயக்கக இயக்குநர், ஜம்மு காஷ்மீர் பிரிவின் சுகாதாரச் சேவை இயக்குநர், மாவட்டங்களில் அனைத்து முக்கிய மருத்துவ அதிகாரிகள் ஆகியோருடன் காணொளி மாநாடு மூலமாக பரிசீலனை நடத்தப்பட்டது.
கள அளவிலான அறிக்கைகள் குறித்து, சுகாதார அதிகாரிகள் அமைச்சருக்கு விரிவாக எடுத்துரைத்தார்கள். யூனியன் பிரதேசத்திற்குப் பெரும் எண்ணிக்கையிலான மக்கள் திரும்பி வந்து கொண்டிருக்கிறார்கள்; இவர்களுக்கு கட்டாயமாக கோவிட்-19 பரிசோதனை செய்யப்படுகிறது. இது தொடர்பாக நோய் பாதிக்கப்பட்டவர்களின் எண்ணிக்கை அதிகரித்துள்ளது. இது கடந்து சென்றுவிடும் ஒரு கட்டமே என்று அவர்கள் கூறினார்கள்.
யூனியன் பிரதேசம் எடுத்துள்ள முயற்சிகளை டாக்டர்.ஜிதேந்திர சிங் பாராட்டினார். தொற்றுநோய் பாதித்தவர்களின் எண்ணிக்கை அதிகரிப்பது குறித்து சுகாதார ஊழியர்கள் பதற்றமடையத் தேவையில்லை என்றும், யூனியன் பிரதேசம் நல்ல பணியாற்றி வருகிறது என்பதை மக்களுக்கு மீண்டும் உறுதிப்படுத்துவது அவசியம் என்றும் அமைச்சர் அறிவுறுத்தினார். நோய் உள்ளது என்று உறுதி செய்யப்பட்டவர்களுடன் தொடர்புடைய அனைவரையும் கண்டறிவதும், தனிமைப்படுத்தப்படும் முகாம்களில் நோயாளிகளுக்கு, பயனுள்ள முறையில் சிகிச்சை அளிப்பதும் அவசியம் என்றும் அமைச்சர் கூறினார்.
(Visitor Counter : 221
ரெயில்வே அமைச்சகம்
ரயில்களில் கொண்டு செல்லப்படும் சரக்குகளின் அளவும் அதன் மூலமான வருவாயும் தொடர்ந்து அதிகரிப்பு
இந்திய ரயில்வேயில் கடந்த அக்டோபர் மாதத்தில் சரக்குப் போக்குவரத்தின் அளவும், வருவாயும் தொடர்ந்து அதிகரித்து வருகிறது.
கடந்த அக்டோபர் மாதத்தில் ரயில்கள் மூலம் 117.34 மில்லியன் டன் சரக்கு கொண்டு செல்லப்பட்டுள்ளன. இது கடந்த ஆண்டு அக்டோபரில் கொண்டு செல்லப்பட்ட 109.01 மில்லியன் டன்னைவிட 7.63% அதிகம். கடந்த அக்டோபர் மாதத்தில் இந்திய ரயில்வே, சரக்கு போக்குவரத்தின் மூலம் ரூ.12,311.46 கோடி வருவாய் ஈட்டியுள்ளது. இது கடந்த ஆண்டு இதே கால வருவாய் ரூ.10,416.60 கோடியைவிட 18.19% அதிகம்.
கடந்த அக்டோபர் மாதத்தில் 54.65 டன் நிலக்கரி, 12.80 மில்லியன் டன் இரும்புத்தாது, 6.30 டன் உணவு தானியங்கள், 4.18 மில்லியன் டன் உரங்கள், 3.9 டன் பெட்ரோலியப் பொருட்கள் மற்றும் 7.37 மில்லியன் டன் சிமெண்ட் ஆகியவற்றை இந்தியன் ரயில்வே கொண்டு சென்றுள்ளது. சரக்குப் போக்குவரத்துக்கு ஏராளமான தள்ளுபடிகள் மற்றும் கட்டணச் சலுகைகளை இந்திய ரயில்வே அளித்து வருவது குறிப்பிடத்தக்கது.
---
(Visitor Counter : 157